Ժաումե Բալագերո

Ժաումե Բալագերո ի Բեռնատ (կատ.՝ Jaume Balagueró i Bernat, նոյեմբերի 2, 1968(1968-11-02), Լյեյդա, Սեգրիա), իսպանացի ռեժիսոր, լայնորեն հայտնի սարսափ ժանրի իր ֆիլմերով։ Սարսափ ֆիլմեր նկարահանող իսպանացի ռեժիսորների մեջ նա Ալեխանդրո Ամենաբարի հետ նույն ճանաչումն ունի։


== Կենսագրություն ==


=== Վաղ տարիներ ===
Ժաումե Բալագերոն ծնվել է Կատալոնիայի Լյեյդա քաղաքում։ Վաղ հասակում ընտանիքի տեղափոխվել է Բարսելոնա, որտեղ էլ անցկացրել է իր մանկությունն ու պատանեկությունը։ Բարսելոնայի համալսարանում նա սովորել է հաղորդակցություն, իսկ ավելի ուշ արգենտինացի ռեժիսոր Էկտոր Ֆավրի ղեկավարությամբ սկսել է ուսումնասիրել օպերատորական գործ։ 1991 թվականին «հաղորդակցական գիտություններ» մասնագիտությամբ ստացել է մագիստրոսի կոչում։ 1991-1992 թվականներին լրագրող է աշխատել մի քանի կինոամսագրերում, եղել է նաև «Կինոշոկ» ամսագրի խմբագիրը խմբագրական կոլեգիայի անդամ։ 1992-1995 թվականներին Բալագերոն Hospitalet ռադիոյում եղել է «La espuma de los días» հաղորդման ռադիոհաղորդավարն ու կինոլրագրողը, որտեղից էլ կինոքննադատի ճանաչում է ձեռք բերել։


=== Կարիերա ===
Որպես ռեժիսոր առաջին քայլերն արել է կարճամետրաժ երկու ֆիլմ նկարելով` «Այտուցային երեխա» (1991) և «Կաթի հայտնագործում» (1993) ։ Առաջին հաջողությունը նրան բերել է «Ալիսա» կարճամետրաժ սյուրռեալիստական ֆիլմը (1994), որի սցենարի հեղինակը նույնպես ինքն է եղել։ Քննադատները բարձր են գնահատել ֆիլմի տպավորիչ, սարսափազդու մթնոլորտը` այն համեմատելով Դևիդ Կրոնենբերգի և Դևիդ Լինի աշխատանքների հետ։ Արդյունքում ֆիլմը Սիտխեսի կինոփառատոնում շահել է մրցանակ «կարճամետրաժ լավագույն ֆիլմ» անվանակարգում։ Նրա հաջորդ աշխատանքը «Օրեր` առանց լույսի» (1995) կարճամետրաժ ֆիլմն է, որը նույնպես հաջողություն է ունեցել կինոփառատոներում, ինչպես և նախորդը, որի սկավառակները թողարկվել են Գերմանիայում և Իսպանիայում։ 1996 թվականին Ժաումեն գրել է կատալոնական հեռուստաալիքով հեռարձակվող «Serie Nova Ficció, La Ciutat de la Sort» սերիալի 12-րդ մասի սցենարը` միաժամանակ ռեժիսորելով այն։
Որպես լիամետրաժ ֆիլմի ռեժիսոր` Ժաումեն հանդես է եկել 1999 թվականից, երբ նկարահանել է «Առանց անվան» ֆիլմը, որը նկարահանվել է անգլիացի գրող Ռեմսի Քեմփբելի վեպի մոտիվներով։ Այն մի քանի մրցանակ է շահել միջազգային կինոփառատոներում` այդ թվում` Fant-Asia կինոփառատոնում ստանալով լավագույն ֆիլմ անվանակարգը։ Երեք տարի անց նա հեղինակել է «Խավար» ֆիլմը, որը ներկայումս համարվում է սարսափ ժանրի լավագույն ֆիլմերից մեկը։ Այս ֆիլմը Ժաումեի անգլալեզու առաջին ֆիլմն էր և արժանացել է Miramax Films կինոընկերության ուշադրությանը, որը 2004 թվականի դեկտեմբերին նրա կրճատ տարբերակը ներկայացրել է ԱՄՆ-ում։ 2005 թվականին նկարահանվել է ռեժիսորի լիամետրաժ երրորդ ֆիլմը` «Փխրունություն», որտեղ գլխավոր դերերում նկարահանվել են Քալիստա Ֆլոքհարթը և Ռիչարդ Ռոքսբուրգը։ 2002 թվականին նա ռոք երաժշտությանը նվիրված վավերագրական ֆիլմի («Մոռացե'ք ամեն ինչ») համառեժիսորն է եղել, ինչի համար նա մի քանի շաբաթ ուղեկցել է երիտասարդ երաժիշտներին իրենց շրջագայության ժամանակ։
2006 թվականին Բլագերոն մասնակցել է «Ֆիլմեր, որոնք չեն թողնի` դուք քնեք» («Películas para no dormir») հեռուստանախագծին։ Նարսիսո Իբանիես Սերադորի սարսափ ժանրի «Պատմություններ, որոնք չեն թողնի` դուք քնեք» ֆիլմի (ֆիլմը հեռարձակվել է 1966-1967 թվականներին, կարճ ժամանակով վերածնվել է 1982 թվականին) նոր տարբերակը բաղկացած էր թեմատիկ վեց մասերից, որոնք նկարահանել էին նշանավոր տարբեր ռեժիսորներ, որոնք մասնագիտացված էին այդ ժանրի ֆիլմեր նկարահանելու գործում։ Նրանք հիմնականում կատալոնացիներ էին և Իսպանիայի այլ նահանգներից։ Այդ ռեժիսորներից էին Ալեքս դե լա Իգլեսիոն և Մատեո Հիլը։ 2007 թվականի սկզբին Ժաումե Բալագերոն սկսել է աշատանքը չորրորդ ֆիլմի շուրջ` «Ռեպորտաժ», որի սյուժեն գրվել է նշանավոր ռեժիսոր Ջորջ Ռոմերոյի աշխատանքների ոճով, բայց ռեժիսոր Հիդեո Նակատայի ձեռագրով, որի աշխատանքները մեծ ազդեցություն են թողել Բալագերոյի վրա։ Ճապոնացի ռեժիսորը կարծում է, որ սարսափ ֆիլմում հերոսուհու կերպարը առավել բարդ է և հետաքրքիր իրականացման առումով, քանի որ նրա զգացմունքները ավելի հանելուկային են, քան տղամարդ հերոսներինը։
Ժաումեն հեղինակել է նաև «Խորը քուն» ֆիլմը, որի գլխավոր դերում նկարահանվել է Լուիս Տոսարը в главной роли в котором снялся Луис Тосар.: Հայտնի է, որ Բալագերոն սցենար է գրել «Ռեպորտաժ-3» ֆիլմի համար և լինելու է «Ռեպորտաժ-4» ֆիլմի ռեժիսորը, որը, հնարավոր է, զոմբիների մասին ֆիլմերի վերածնունդը կազդարարի</ref> и является режиссёром ожидаемого Репортажа 4,:


== Ֆիլմագրություն ==


== Պարգևներ և անվանակարգեր ==


== Ծանոթագրություններ ==


== Արտաքին հղումներ ==
Ժաումո Բալագերո